钦定古今图书集成/方舆汇编/职方典/第1505卷 > 丽江府风俗考 通志府志合载
## 钦定古今图书集成/方舆汇编/职方典/第1505卷 > 丽江府风俗考 通志府志合载

衣同汉制，俗不沬泽，板屋不陶，焚骨不葬，带刀为饰，服食俭约，么㱔古宗，或负险立寨，相仇杀为常，两家妇女投场和解乃罢。节令饮馈，与列郡同。

《图说》：“荞麦资生，秉性顽悍。柴弓竹箭，捕禽为食。无牧畜，亦无布疋。”

地近西域，好佛信鬼。首重例祭。轮值之岁，凡亲属悉赴饮食。虽至贫之家，亦勉强应酬。男子穿耳带环，妇女统裙尖帽。婚嫁不拘族属。服食陋粝，种类不一。曰《么㱔》，曰：曰：“古宗”，语言各异。其府治十二里，皆为“么㱔”，率皆和姓。最为枭悍，出入佩刀悬弓，辄相仇杀。至古宗，则吐蕃种类也，居江外中甸。今虽设学校，而彝民顽梗，骤难教化。